1641.

Godina **1641** (**[[rimski brojevi|MDCXLI]]**) bila je redovna godina koja počinje u utorak po gregorijanskom kalendaru odn. redovna godina koja počinje u petak po 10 dana zaostajućem julijanskom kalendaru.

## Događaji
### Januar/Siječanj &ndash; Mart/Ožujak
* siječanj - Smrzla se Kupa kod Siska, Turci iz Kostajnice pokušali da opljačkaju trgovište.
* 4. 1. - Erupcija vulkana Parker na jugu Filipina.
* 14. 1. - Holanđani izbacili Portugalce iz Malakke (drže je do 1798).
* 16. 1. - Katalonski ustanak: usred nadiranja kastiljskih trupa u zemlju, Pau Claris i Casademunt proglasio Katalonsku Republiku pod francuskim okriljem; sedmicu kasnije napušten je republikanski program i Luj XIII je proglašen grofom Barcelone.
* 17. 1. - Tridesetogodišnji rat: Švedsko-francuske snage Johana Banéra pokušale iznenada zauzeti Regensburg u kome su se nalazili car i Rajhstag, ali osujećeni topljenjem leda na Dunavu.
* 26. 1. - Bitka kod Montjuïca: Španci poraženi u Barseloni.
* 15. 2. - Dugi parlament: kralj Čarls I nerado prihvatio Trienalne zakone koji određuju da se Parlament mora sastajati najmanje 50 dana u tri godine.

### April/Travanj &ndash; Jun/Lipanj

* 2. 5. - Holandski stadtholder Willem II van Oranje se oženio engleskom princezom Mary Henriettom Stuart (njihov sin će postati engleski kralj).
* 10. 5. - Umro švedski general u Nemačkoj Johan Banér, naslediće ga Lennart Torstensson.
* 11. 5. - Mletački dužd Francesco Erizzo izdao dekret o slobodi veroispovesti.
* 26. 5. - Portugalac Francisco Fernandes porazio poglavara države Wehale na ostrvu Timor.
* 11. 6. - Karakas razoren zemljotresom.
* 12. 6. - Haški ugovor: primirje između Holandske Republike i Kraljevine Portugal, predviđena i ofanzivno-defanzivna alijansa (portugalski kralj ratifikovao u novembru, a Holanđani u februaru '42.).
* jun - septembar - Kozaci odbranili Azov od tursko-tatarske opsade.

### Jul/Srpanj &ndash; Septembar/Rujan
* 5. 7. - Engleski parlament ukinuo sud Zvezdane komore.
* 3. 8. - Holandska istočnoindijska kompanija oterala Špance iz mesta Tamsui na Tajvanu.
* 26. 8. - Holanđani zauzeli Luandu od Portugalaca (Holandska Angola traje samo sedam godina).
* 27. 8. - Hrvatski sabor, između ostalog, zaključio da se izradi "škrinja privilegija" u kojoj će se čuvati priznata prava i povlastice Hrvatske.

### Oktobar/Listopad &ndash; Decembar/Prosinac
* 23. 10. - Ratovi tri kraljevine: izbija Irska pobuna, koja predstavlja početak Irskih konfederacijskih ratova (do 1653 - irski katolici protiv engleskih i škotskih protestantskih kolonista).
* jesen - Patrijarh Pajsije Janjevac ide u Carigrad (1641-42) kako bi pokušao sprečiti stavljanje Pećke patrijaršije pod Ohridsku arhiepiskopiju; takođe uspeo vratiti oteta imanja manastira u Peći.
* 4. 11. - Osamdesetogodišnji rat: bitka kod rta St. Vincent je holandska pomorska pobeda nad Špancima.
* novembar - Vuk Krsto Frankopan šalje izveštaj nadvojvodi u Grac, sa spiskom turskih četovođa koji napadaju hrvatske krajeve (najviše Mustafa Mujo Hrnjica).
* ca. 20. 11. - Ban Ivan III. Drašković pobedio Turke kod Kladuše. Iste godine petrinjski zapovjednik Mirko Erdedi oslobodio hrvatske zarobljenike iz Kostajnice.
* 22. 11. - Velika predstavka (*Grand Remonstrance*) je spisak pritužbi Dugog parlamenta kralju Čarlsu I.
* 16. 12. - Jules Mazarin proizveden u kardinala.

### Kroz godinu
* Skopski mitropolit Simeon izradio u Moskvi carsku darovnicu za katedralnu crkvu Pećke patrijaršije.
* "Vlasi" dolaze u Dubrave i Ponikve.
* Objavljene Descartesove *Meditationes de prima philosophia, in qua Dei existentia et animæ immortalitas demonstratur* - "Meditacije o prvoj filozofiji".
* Moldavski vojvoda Vasile Lupu preneo mošti Svete Petke u Iaşi.
* Ibrahim Pečevi se penzionisao, počinje da piše istoriju Osmanskog carstva.
* U Francuskoj uveden srebrni novac *[[écu]]*.
* Holanđani uspostavili trgovačku postaju na Dejimi u zalivu Nagasakija (do 1853) - jedino mesto gde smeju pristajati holandski i kineski brodovi, jedini dozvoljeni sa strane.
* U Kini izbija velika epidemija kuge koja će doprineti padu dinastije Ming tri godine kasnije.

## Rođenja

* 4. 2. - Jerolim Kavanjin, pjesnik († 1714)
* svibanj - Janez Vajkard Valvasor, geograf, polihistor († 1693)
* 7. 9. - Tokugawa Ietsuna, četvrti šogun († 1680)

## Smrti

* 10. 5. - Johan Banér, švedski general (* 1596)
* 21. 10. - Horacije Mažibradić, pjesnik (* ca. 1566)
* 9. 12. - Anthonis van Dyck, slikar (* 1599)

## Reference

;Literatura
* Rudolf Horvat, *[https://hr.wikisource.org/wiki/Povijest_Hrvatske_I._%28R._Horvat%29/Ban_Ivan_Dra%C5%A1kovi%C4%87_II. Ban Ivan Drašković II.]* (*sic*) (hr Wikisource)
* *Historija naroda Jugoslavije II*, Školska knjiga Zagreb, 1959